90 
krachen vnd braschlen war, als wenn die bergen zuosam- 
mengefallen werend, dardurch denen von Tusis, Caz, Sils, 
Fürstno, Rotels, Tamils vnd durch alle lender nider an 
boumgärten, wisen, bruggen, wuoren, fälder vnd gärten vn- 
schezbarlicher grosser schaden ervolget ist. Der Ryn hat 
denen zuo Tusis vil güter mit sampt dem grund eines 
mans hoch hinweggfüert; glycherwys beschach im Oberland, 
im Ryntal, im Bretigöüw, im Schwyzerland, vnd in tütschen 
vnd welschen landen. Zuo Ruwis ob Ilanz vnd in Gam- 
boltschyn hat das wasser etliche heüser vndergraben, vmb- 
gerissen vnd hinweggfüert sampt etlich personen ertrenckt. 
Am 2. October sind die wasser zuo dem dritten mal so 
grusamlich angangen, das die widrum gemachten bruggen 
aber hinweggefüert, darzuo vilen lustigen güetren vf ein nüwes 
grossen schaden zuogefüegt. In disem iar regiert krieg, bluot- 
vergiessen, mord, todschlag, zwylracht, vfruor, iamer, schaden, 
hunger, theüre, pestilennz, hagel, vngewitter, kellte, wasser- | 
vnd feürsnoth, ryfen vnd schnee sampt allerley plagen. Mit 
pestilennz hat Gott allermeist nachvolgende lender heimge- 
suocht, als: Teütschland, Oestrych, Schwyzerland, dry Pündt, 
Wälschland, Bohem, Franckrych, Schottland ete.. By den 
Pündneren starb es in 50 Dörfferen. In dem gericht zuo 
Disentis sturbent ob 2000 pers., in Lugniz 500, in Tumb- 
leschg 400, zuo Oberhalbstein 1200; zuo Burwein sind nun 
7 pers. überbliben, zuo Mons sind nun 13 man überbliben, 
zuo Undervaz sind von 350 pers. nur 186 überbliben, im 
Bretigöüw hat dise krankheit alle alpen durchsuocht. Uf 
Davos sind vom 4. Julio bis uf Martini 17% pers. gestorben, 
von 60 Hüsren dan es nun in einer nachpurschafft gewesen, 
sind 48 suber bliben. In Pündten sturbend von Ostren biss 
zuo Wienacht 500 pers. Ouch war dises ein sirenges jar 
